b'\n_START_ARTICLE_\nRastasviidakkotimali\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan rastasviidakkotimali on 16\xe2\x80\x9318\xc2\xa0cm. Rastasviidakkotimalin selk\xc3\xa4, siivet ja pyrst\xc3\xb6 ovat v\xc3\xa4rilt\xc3\xa4\xc3\xa4n oliivinruskea. P\xc3\xa4\xc3\xa4ss\xc3\xa4 on p\xc3\xa4\xc3\xa4laella punaruskea viiru ja silm\xc3\xa4kulmajuovat ovat valkoiset. Rinta on v\xc3\xa4ritykselt\xc3\xa4\xc3\xa4n valkoinen ja joillakin alalajeilla on rinnassa tai kurkussa tummia juovia. Nuori lintu on sel\xc3\xa4st\xc3\xa4\xc3\xa4n l\xc3\xa4mpim\xc3\xa4mm\xc3\xa4n ruskea ja rinnan viirut eiv\xc3\xa4t ole yht\xc3\xa4 selkeit\xc3\xa4 kuin aikuisella. Lintu p\xc3\xb6rhist\xc3\xa4\xc3\xa4 usein kaulansa h\xc3\xb6yhenet.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\n\xc3\x84\xc3\xa4nin\xc3\xa4yte_NEWLINE_Rastasviidakkotimalin kutsu\xc3\xa4\xc3\xa4ni. Nauhoitettu Nagerholen kansallispuistossa Intiassa_NEWLINE_\xc3\x84\xc3\xa4nitiedostojen kuunteluohjeet_NEWLINE_Rastasviidakkotimalia tavataan alueelta, joka ulottuu Intiasta Kiinaan asti. Linnun elinymp\xc3\xa4rist\xc3\xb6\xc3\xa4 ovat tihe\xc3\xa4t pensaikot, bambuviidakot, vuorten alarinteiden mets\xc3\xa4t, rotkot ja mets\xc3\xa4t jokien l\xc3\xa4heisyydess\xc3\xa4. Rastasviidakkotimalin elinymp\xc3\xa4rist\xc3\xb6t sijaitsevat yleens\xc3\xa4 120\xe2\x80\x932\xc2\xa0000 metrin korkeudella merenpinnasta._NEWLINE_Rastasviidakkotimalit el\xc3\xa4v\xc3\xa4t pienin\xc3\xa4 ryhmin\xc3\xa4 viidakon tiheik\xc3\xb6iss\xc3\xa4. Lajin p\xc3\xa4\xc3\xa4asiallista ravintoa ovat hy\xc3\xb6nteiset. Pesim\xc3\xa4kausi linnulla kest\xc3\xa4\xc3\xa4 maaliskuulta toukokuulle. Rastasviidakkotimalin pallomainen lehdist\xc3\xa4 ja ruohoista rakennettu pes\xc3\xa4 sijaitsee joenpenkalla. Naaras munii kahdesta kolmeen valkoista tai kellert\xc3\xa4v\xc3\xa4\xc3\xa4 ruskeapilkullista munaa.'